**Sajtóközlemény**

Közösségi épület energetikai korszerűsítése valósult meg a Széchenyi Plusz (2021-2027) program keretében

2025/04/30

**Lead:**

Szentgál Község Önkormányzata sikeresen pályázott és elnyerte a támogatást a „Közösségi épület energetikai korszerűsítése” című projekthez a TOP Plusz 2.1.1-21 kódszámú „Önkormányzati épületek energetikai korszerűsítése” című pályázati felhívás keretében, melynek köszönhetően Szentgálban megvalósult a közösségi épület energetikai fejlesztése.

Az Európai Unió és a Magyar Állam által nyújtott, vissza nem térítendő támogatás összege a TOP\_PLUSZ-2.1.1-21-VE1-2022-00014 projekt keretében 166 699 999 Ft volt. A támogatás intenzitása a projekt elszámolható költségeinek 100%-a volt. A beruházás a Terület- és Településfejlesztési Operatív Program Plusz keretében a Regionális Fejlesztési Operatív Programok társfinanszírozásával valósult meg, a Széchenyi Plusz (2021-2027) program keretében.

Szentgál Község Önkormányzata jelen projektjének keretében a közösségi épület energetikai korszerűsítését végezte el.

A projekt célja az egész helyi közösség fejlődését szolgáló, sokrétű funkcióit intenzívebben kihasználható, energiahatékonyan, energiatudatosabban és költségtakarékosan működtethető közösségi, szolgáltató épület biztosítása volt.

A projekt konkrét célja az energiafogyasztás csökkentése az épület energetikai korszerűsítésével, valamint a napenergia hasznosításával az épület ÜHG-kibocsátásának csökkentésével valósult meg.

A projekt hozzájárult a TOP Plusz 2.1.1-21 pályázati kiírás alapvető céljainak megvalósításához, vagyis az energiahatékonyság és az energiatakarékosság fokozásához a végfelhasználás területén. Az energetikai hatékonyság fokozása hozzájárult az energiaellátás biztonságának növeléséhez és a környezeti ártalmak csökkentéséhez, ezzel pedig az ország nemzetközi kötelezettségvállalásainak teljesítéséhez.

A fejlesztés megvalósítása esetén az épület megfelelt a jelenleg érvényes, közel nulla követelményszintnek. A fejlesztés eredményeként kiváltásra került a fosszilis eredetű fűtési rendszer, illetve jelentősen csökkent az épület villamosenergia-felhasználása is..